|  |
| --- |
| **Serviceerklæring**  **Eiken Bu og Omsorgssenter**  **Langtidsplass**  (Helse og omsorgstjenesteloven §3-2 første ledd nr 6 bokstav c, jfr § 3-2 a) |
| **MÅLSETTING:** |
| * Gi personer med behov for heldøgns pleie og omsorg nødvendig helsehjelp og sikre at grunnleggende behov dekkes * Den som mottar tjenesten skal oppleve respekt, forutsigbarhet og trygghet i forhold til tjenestetilbudet * Eiken Bu og omsorgssenter skal yte tjenester av høy kvalitet |
| **HVEM KAN FÅ TJENESTEN?** |
| * Du må ha krav på helsehjelp etter § 2-1a i Lov om pasient og brukerrettigheter. * Langtidsopphold innvilges når alle andre tiltak er utprøvd. * Omsorgsnivået må være totalt hele døgnet, dvs at du er så pleietrengende at det ikke kan etableres tilbud utenfor institusjon. * Dette betyr at du ikke kan klare deg med bistand jevnlig flere ganger i døgnet og ellers etter tilkalling, men trenger tilsyn kontinuerlig hele døgnet |
| **KRITERIER** |
| * Det må foreligge skriftlig søknad fra deg selv eller din representant * Det må foreligge nødvendige legeopplysninger med medisinsk utredning/vurdering * Det må foreligge vurdering fra de aktuelle tjenester dersom du mottar andre pleie og omsorgstjenester |
| **HVA OMFATTER TJENESTEN?** |
| * Nødvendig hjelp til å få dekket dine daglige behov for heldøgns pleie og omsorgstjenester * Tilsynslegen vil, i samarbeid med øvrig personale, sørge for din medisinske behandling * I samarbeid med deg eller din representant utarbeides en plan for hvordan dine behov for pleie og omsorgstjenester skal ivaretas * Det legges vekt på individuelt tilrettelagt hjelp i forhold til pleie, medisinsk oppfølging, sosiale aktiviteter og felleskap |
| **DETTE KAN VI VANLIGVIS IKKE PRIORITERE Å GJØRE** |
| * Innkjøp og merking av privattøy * Innkjøp av toalettartikler ut over det sortimentet vi har på avdelingen * Pådekning, opprydding og oppvask etter gjester * Stell av blomster * Hjelp til tjenester/oppgaver du er i stand til å klare selv |
| **HVA KAN DU FORVENTE?** |
| * Rommene er grunnmøblert, men brukerne og pårørende har mulighet til å innrede rommet med personlige møbler og eiendeler * Du bestemmer selv over ditt liv, og avgjør selv din døgnrytme innenfor de avtaler som inngås og de muligheter avdelingen rår over * Personalet skal tilrettelegge slik at du kan være en aktiv deltaker i din egen hverdag * Personalet etterspør hvordan du ønsker hjelp og hvor fornøyd du er med de tjenestene du mottar * Vi viser respekt for deg og ditt privatliv. Rommet er ditt private område. * Du blir tatt på alvor * Taushetsplikten blir respektert * At personalet gjør sitt beste for at du skal trives |
| **HVA FORVENTER VI AV BRUKERE OG PÅRØRENDE?** |
| * Viser hensyn til de andre som bor på Eiken Bu og omsorgssenter * Gir oss tilbakemeldinger slik at vi sammen kan gjøre en best mulig jobb * At privattøy er godt merket med navn * At inngåtte avtaler holdes * Har forståelse for at det kan bli aktuelt å bytte rom eller avdeling * Respekt for at vi ikke hjelper på områder der du kan klare deg selv * At pårørende ivaretar din økonomi der det ikke er oppnevnt hjelpeverge eller du gjør det selv |
| **TILLEGGSTJENESTER** |
| * Fotpleie (betalingstjeneste) * Frisør (betalingstjeneste) * Kafeteria for pasienter og pårørende * Fellesaktiviteter |